રાણી ગાઈડિન્લ્યુની આ વાતો અને ચેતવણીઓનો નાગ લોકો પર જબરો પ્રભાવ હતો. તેથી અંગ્રેજો-મિશનરીઓને પોતાના ષડયંત્રમાં ધારી સફળતા ન મળતા તેઓનું ગાઈડિન્લ્યુને પતો આપનાર માટે મસ મોટા ઈનામની જાહેરાત કરી અને તેમના અંગે સૂચના આપનાર ગામને દસ વર્ષ સુધી કરમાંથી મુક્તિ આપવાની લાલચ આપી. ૧૭ ઑક્ટોબર ૧૯૩૨માં અસમ રાઇફલ્સની એક ટુકડીએ નાગ લોકો પર અણધાર્યો હુમલો કર્યો અને ગાઈડિન્લ્યુની ધરપકડ કરી અને મિસ્ટર હિંગ્સિ રાણીમાને આજીવન કારાવાસની સજા સંભળાવી. ભારતને આઝાદી મળી તે પછી ટુરા જેલમાંથી રાણીમાને મુક્તિ તો મળી, પરંતુ અફસોસ કે તેમને મણિપુર પાછા જવાની અનુમતિ મળી નહીં.